Bernard Hill, actorul care a jucat rolul căpitanului din „Titanic”, s-a stins din viață la 79 de ani
Actorul britanic Bernard Hill, celebru pentru interpretarea căpitanului Smith din filmul Titanic şi regelui Theoden din Stăpânul Inelelor, a murit duminică dimineață la vârsta de 79 de ani, potrivit BBC.
Actorul s-a stins din viață la primele ore ale dimineţii, a confirmat agentul său Lou Coulson, pentru BBC. Bernard Hill a devenit cunoscut în lumea întreagă după ce l-a interpretat pe căpitanul Edward Smith în filmul Titanic, premiat cu Oscar în 1997.
Un alt rol important a fost cel al regelui Théoden din trilogia Stăpânul Inelelor. Bernard Hill a interpretat, de asemenea, personajul Yosser Hughes în serialul dramatic emblematic „Boys from the Blackstuff”.